बहूनां जन्मनामन्ते...


श्लोकः 

बहूनां जन्मनामन्ते ज्ञानवान्मां प्रपद्यते ।
वासुदेवः सर्वमिति स महात्मा सुदुर्लभः ॥ १९ ॥

अयं भगवद्गीतायाः सप्तमोध्यायस्य ज्ञानविज्ञानयोगस्य नवदशः(१९) श्लोकः ।

पदच्छेदः
बहूनां जन्मनाम् अन्ते ज्ञानवान् मां प्रपद्यते वासुदेवः सर्वम् इति स महात्मा सुदुर्लभः ॥ २९ ॥

अन्वयः
बहूनां जन्मनाम् अन्ते वासुदेवः सर्वम् इति (यः) ज्ञानवान् मां प्रपद्यते सः महात्मा सुदुर्लभः ।

शब्दार्थः 
बहूनाम् = असङ्ख्यानाम्
जन्मनाम् = जन्मनाम्
अन्ते = अवसाने
वासुदेवः = नारायणः
सर्वम् 	इति = निखिलम् इति
(यः = यः पुरुषः)
ज्ञानवान् = ज्ञानयुक्तः
मां प्रपद्यते = मां प्राप्नोति
सः = तादृशः
महात्मा = महानुभावः
सुदुर्लभः = अत्यन्तं दुष्प्रापः ।

अर्थः 
असङ्ख्यानां जन्मनाम् समाप्तौ सत्यां सर्वमपि एतत् वासुदेवः इति ज्ञानयुक्तः मां प्राप्नोति ।  तादृशः पुरुषः अत्यन्तं दुष्प्रापः ।

बाह्यसम्पर्कतन्तुः

 19
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः